मारिया ने खुद को निर्दोष बताया, विरोध प्रदर्शन  
ग्रोवर हत्याकांड में तीन साल से भी अधिक समय तक जेल में बंद रहने के बाद रिहा हुई कन्नड़ अभिनेत्री मारिया ससुराज ने दावा किया कि वह निर्दोष है।
नीरज ग्रोवर हत्याकांड में तीन साल से भी अधिक समय तक जेल में बंद रहने के बाद रिहा हुई कन्नड़ अभिनेत्री मारिया ससुराज ने दावा किया कि वह निर्दोष है और उसे जो दोषी ठहराया गया है, उससे उसके जीवन पर बहुत बड़ा दाग लग गया है।  अपने वकील शरीफ शेख के साथ संवाददाता सम्मेलन में ससुराज ने कहा, मैं जानती हूं कि मैं निर्दोष हूं और मेरा भगवान भी जानता है कि मैं निर्दोष हूं। उसने कहा, मुझे नीरज के परिवार से और नीरज को खोने को लेकर सहानुभूति है। पूरी घटना बहुत ही दुखद थी। नीरज के परिवार की ओर से उसे दोषी ठहराए जाने पर ससुराज ने कहा, मैं उसके और उसके परिवार के बारे में कुछ नहीं कहना चाहती। उसने कहा कि वह उसे दोषी ठहराए जाने के खिलाफ ऊपरी अदालत में अपील करेगी।  संवाददाता सम्मेलन में फिल्कार अशोक पंडित के नेतृत्व में लोगों ने विरोध भी किया।